ตามที่จั่วหัวครับ มีตุ่มขึ้นบวมหน่อยเจ็บแปล๊บๆเวลาแตะมันคือตุ่มอะไรครับ ในรูปอาจจะไม่ค่อยชัดนะครับมันถ่ายยาก
สวัสดีค่ะ จากรูปที่แนบแพทย์ไม่สามารถเห็นรอยโรคอย่างชัดเจนได้แต่ตุ่มที่หูบวมขึ้นแตะแล้วเจ็บดังกล่าวมา อาจจะเกิดจาก การอักเสบหรือติดเชื้อที่ผิวหนังเช่น รูขุมขนอักเสบ หากมีการติดเชื้อแบคทีเรียร่วมด้วย อาจมีฝีหนองให้เห็นได้ สาเหตุอื่นๆเช่น ตุ่มจากต่อมน้ำเหลืองโตและอักเสบจากการติดเชื้อบริเวณรอบๆ ผื่นผิวหนังอักเสบจากภูมิแพ้หรือการแพ้สารสัมผัส ตุ่มจากการถูกขีดข่วนบริเวณดังกล่าว เป็นต้นโดยการให้ได้การวินิจฉัยที่แน่ชัดควรพบแพทย์เพื่อตรวจร่างกายจริง ถ้ามีสารคัดหลั่งจากตุ่มก็จะเอาไปตรวจร่วมด้วย หากตุ่มโตเร็ว เจ็บปวดมาก ควรรีบไปพบแพทย์เบื้องต้นใช้น้ำเปล่าสะอาดล้างภายนอก หลีกเลี่ยงการใช้ครีมหรือสบู่บริเวณดังกล่าวไปก่อน กินยาแก้ปวดได้ถ้าปวดมาก รักษาความสะอาดที่ผิวหนังรอบๆ